**Эліс Бакай** (алб.: Elis Bakaj; нар. 25 чэрвеня 1987, Тырана, Албанія) — албанскі футбаліст, паўабаронца. Ігрок нацыянальнай зборнай Албаніі (2007—2013).

Клубная кар’ера
---------------

Пачаў займацца футболам у клубе «Крысталі», аднак хутка перабраўся ў «Партызані». У студзені 2002 года далучыўся да асноўнай каманды «Партызані», падпісаўшы сямігадовы кантракт, а на наступны год дэбютаваў за каманду ў Кубку Інтэртота. У канцы 2003 года гуляў за фарм-клуб «Нацыяналі» ў трэцім дывізіёне Албаніі. Пасля вяртання стаў часцей трапляць у склад.

У студзені 2009 года за 100 тысяч еўра перайшоў у тыранскае «Дынама», стаўшы найдаражэйшым іграком у гісторыі клуба. Дзякуючы добрым выступленням за клуб двойчы прызнаваўся іграком года ў Албаніі. У студзені 2011 года перайшоў у бухарэсцкае «Дынама», а ў лютым 2012 года стаў іграком адэскага «Чарнаморца». Трывала выступаў у складзе ўкраінскага клуба, гуляў у групавым раўндзе Лігі Еўропы, аднак у сакавіку 2014 года ў сувязі з пачаткам хваляванняў ва Украіне разам з іншымі легіянерамі пакінуў адэскі клуб. Вярнуўшыся на радзіму, не замацаваўся ў клубах «Кукесі» і «Скендэрбэў», пасля чаго ў ліпені 2014 года перайшоў у «Тырану», дзе паспяхова правёў два гады, за выключэннем жніўня 2015 года, калі кораткачасова быў іграком «Хапаэля» з Раананы.

У ліпені 2016 года падпісаў двухгадовы кантракт з харвацкім клубам «Спліт», аднак ужо ў лістападзе таго ж года пакінуў яго з-за фінансавых праблем. Вярнуўшыся ў Албанію, зноў стаў трэніравацца з «Тыранай», аднак з-за санкцый УЕФА, якая забараніла клубу рэгістраваць трансферы, так і не стаў іграком сталічнага клуба і пазней папоўніў склад шкодэрскай «Влазніі». У жніўні 2017 года ў якасці свабоднага агента перайшоў у склад дзеючага чэмпіёна Албаніі «Кукесі», дзе стаў адным з асноўных ігракоў, з 12 галамі ішоў найлепшым бамбардзірам чэмпіянату.

У сакавіку 2018 года перайшоў у беларускі клуб «Шахцёр» з Салігорска. У салігорскай камандзе стаў адным з лідараў. У снежні 2018 года падоўжыў кантракт з «Шахцёрам». У сезоне 2019 заставаўся адным з вядучых ігракоў каманды, толькі з кастрычніка з-за траўмы амаль не з’яўляўся на полі. У снежні 2019 года па заканчэнні кантракта пакінуў «Шахцёр».

У студзені 2020 года падпісаў двухгадовы кантракт з брэсцкім «Дынама». З-за траўмы прапусціў большую частку сезона 2020. У снежні 2020 года перайшоў у іншы брэсцкі клуб — «Рух», дзе пераважна выхадзіў на замену. У студзені 2022 года па заканчэнні кантракта пакінуў «Рух», пасля чаго завяршыў прафесійную кар’еру.

Міжнародная кар’ера
-------------------

Выступаў за юніёрскую і моладзевую зборныя Албаніі.

21 лістапада 2007 года дэбютаваў у нацыянальнай зборнай Албаніі ў адборачным матчы чэмпіянату Еўропы 2008 супраць Румыніі (1:6), выйшаўшы на замену ў другім тайме.

Дасягненні
----------

* Албанія 01Чэмпіён Чэмпіён Албаніі: 2009/10
* Албанія 02Сярэбраны прызёр Срэбраны прызёр чэмпіянату Албаніі: 2007/08
* Албанія 03Бронзавы прызёр Бронзавы прызёр чэмпіянату Албаніі: 2008/09
* Албанія Уладальнік Кубка Албаніі: 2004
* Албанія Футбаліст года ў Албаніі (2): 2009, 2010
* Беларусь 02Сярэбраны прызёр Срэбраны прызёр чэмпіянату Беларусі: 2018
* Беларусь 03Бронзавы прызёр Бронзавы прызёр чэмпіянату Беларусі: 2019
* Беларусь Уладальнік Кубка Беларусі: 2019
* Беларусь Уладальнік Суперкубка Беларусі: 2020
* Беларусь У спісе 22 найлепшых футбалістаў чэмпіянату Беларусі: 2019

Зноскі
------

1. ↑  Elis Bakaj // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Elis Bakaj // FBref.com<a href='https://wikidata.org/wiki/Track:Q56239490'></a>
3. ↑  "Шахтер" сообщил о подписании контракта с албанским полузащитником Бакаем
4. ↑  Бакай, Бурко и еще два игрока продлили контракты с "Шахтером"
5. ↑  Януш, Бакай, Рыбак и Ковалев официально покинули "Шахтер"
6. ↑  Официально: Бакай - игрок брестского "Динамо"
7. ↑  Элис Бакай перешел в "Рух"
8. ↑  Рахманов и Бакай покинули "Рух"
9. ↑  Элис Бакай приехал проведать "Шахтер". Он повесил бутсы на гвоздь

|  |  |
| --- | --- |
| ⚙️   Фота, відэа і аўдыё | Instagram |
| Тэматычныя сайты | AS.com · BDFA · by.tribuna.com · eu-football.info (ігрок) · FBref.com · FootballDatabase.eu · National Football Teams.com · Soccerway · teams.by · Transfermarkt (ігрок) · worldfootball.net (ігрок) · Прэсбол · УАФ · УЕФА |